સુપ્રીમ કોર્ટે ઇન્ફર્મેશન ટેક્નોલોજી ધારાની કલમ ૬૬-એ કાઢી નાખી હતી. આ સેકશનમાં સોશિયલ મીડિયા સાઇટ્સ પર નફરત પેદા કરે કે આક્રમક સંદેશ પોસ્ટ કરનારની ધરપકડ કરી શકાતી હતી. વિવાદાસ્પદ અને આક્રમક સાહિત્ય સોશિયલ નેટવર્કિંગ સાઇટ પર પોસ્ટ કરનારને ત્રણ વર્ષની જેલની સજા કરી શકાય છે. સેકશન ૬૬-એમાં કમ્પ્યુટર્સ અથવા બીજા કાઇે કમ્યુનિકેશન ડિવાઇસ જેવી કે મોબાઈલફોન અથવા ટૅબ્લેટ દ્વારા ધિક્કરજનક સંદેશો મોકલવાની બાબતને ગુનો ગણવામાં આવે છે. આ માટે કસૂરવારને વધુમાં વધુ ત્રણ વર્ષની જેલની સજા થઈ શકે છે. કાયદા પ્રમાણે જે કોઇ વ્યક્તિ કમ્પ્યુટર અથવા કમ્યુનિકેશન ડિવાઈસ દ્વારા આક્રમક અથવા જોખમી હોય એવી બાતમી મોકલે અથવા આવી ખબર ખોટી હોવાનું તે જાણતી હોય, પરંતુ કોઈને ગુસ્સે કરવા, દહેશત ફેલાવવા આડખીલી કે અંતરાયરૂપ, અપમાનજનક, ઇજા પમાડનારી, ગુનાઇત ધાકધમકી, દુશ્મનાવટ નફરત પેદા કરનારી, ખરાબ ઉદ્દેશ ધરાવતી, માહિતી પોસ્ટ કરવા કમ્પ્યુટર અથવા કમ્યુનિકેશન ડિવાઇસના દ્વારા મોકલવામાં આવી હોય. ઈલેક્ટ્રોનિક મેલ, અથવા ઈલેક્ટ્રોનિક મેલ મેળવનાર વ્યક્તિને છેતરવા, અથવા ગેરમાર્ગે દોરે તેવો સંદેશ મોકલનારને દંડ અને ત્રણ વર્ષની સજા થઈ શકે. કમ્યુનિકેશન ડિવાઈસમાં ટેક્સ, ઇ-મેસેજીસ, ઑડિયો, વિડિયો અને અન્ય ઈલેક્ટ્રોનિક રેકોર્ડ જે સંદેશ સાથે ટ્રાન્સમિટ કરવામાં આવ્યા હોય તેને પણ સજા પાત્ર ગુનો ગણાય છે.